
Ministrstvo za gospodarstvo, delo in šport objavlja


Javni razpis
za izbiro ponudnikov subvencionirane študentske prehrane za leti 2027 in 2028


1. Neposredni proračunski uporabnik: Ministrstvo za gospodarstvo, delo in šport (v nadaljnjem besedilu: Ministrstvo), Kotnikova ulica 5, 1000 Ljubljana.

2. Pravne podlage javnega razpisa: 
1. [bookmark: _Hlk168549111]Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617,13/18, 195/20 – odl. US, 18/23 – ZDU-1O, 76/23, 24/25 – ZFisP-1, 39/25, 85/25 – ZPJS in 112/25); 
2. [bookmark: _Hlk168549832]Proračun Republike Slovenije za leto 2026 (Uradni list RS, št. 104/24 in 95/25); 
3. Proračun Republike Slovenije za leto 2027 (Uradni list RS, št. 95/25); 
4. Zakon o izvrševanju proračunov Republike Slovenije za leti 2026 in 2027 (Uradni list RS, št. 95/25 in 112/25 – ZJF-K; v nadaljevanju besedila: ZIPRS2627);
5. [bookmark: _Hlk168549330]Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 106/23, 88/24, 79/25 in 95/25);
6. Zakon o subvencioniranju študentske prehrane (Uradni list RS, št. 86/14 – uradno prečiščeno besedilo, 61/17 – ZUPŠ in 54/22 – ZUPŠ-1 in ZUPŠ-2);
7. Pravilnik o subvencioniranju študentske prehrane (Uradni list RS, št. 72/14, 27/23 in 110/24).

3. Predmet javnega razpisa: dejavnost prehrambnih gostinskih obratov - izbira ponudnikov subvencionirane študentske prehrane za leti 2027 in 2028.

4. Pogoji za kandidiranje
Na javnem razpisu lahko sodelujejo pravne in fizične osebe, ki:
· izpolnjujejo pogoje, določene za opravljanje gostinske dejavnosti v skladu z Zakonom o gostinstvu (Uradni list RS, št. 77/25; v nadaljevanju besedila: ZGos-1), in hkrati sodijo med prehrambne obrate, kot so opredeljeni v 10. členu ZGos-1;
· imajo poravnane davke in druge obvezne dajatve v Republiki Sloveniji, zapadle do vključno zadnjega dneva v mesecu pred rokom, določenim za oddajo vloge na javni razpis;
· niso v stečajnem postopku, postopku prisilne poravnave ali likvidacije;
· niso v postopku prenehanja samostojne dejavnosti (velja za fizične osebe);
· izpolnjujejo kadrovske, prostorske, tehnične in ostale pogoje, navedene v javnem razpisu in razpisni dokumentaciji.

Ponudnik podpiše izjavo, s katero pod kazensko in materialno pravno odgovornostjo potrdi izpolnjevanje pogojev (izjava je del razpisne dokumentacije).

5. Okvirna višina sredstev
Okvirna višina sredstev tega javnega razpisa je, skladno z drugim odstavkom 30. člena ZIPRS2627, 16.640.000,00 EUR v letu 2027 in 12.480.000,00 EUR v letu 2028.

6. Kraji izvedbe: 
Ponudniki bodo zagotavljali subvencionirano študentsko prehrano v Republiki Sloveniji.

7. VSTOPNI IN POSEBNI POGOJI

Ponudniki subvencionirane študentske prehrane morajo z dnem začetka nudenja subvencionirane študentske prehrane in celotno razpisno obdobje izpolnjevati naslednje pogoje:

7.1 Vstopni pogoji, ki jih morajo izpolnjevati ponudniki 

1) Ponudnik se na javni razpis prijavi z gostinskim obratom, ki je opredeljen v 10. členu ZGos-1. Ponudnik podpiše izjavo (izjava je del razpisne dokumentacije), s katero izjavlja, da izpolnjuje ta pogoj.
2) Gostinski obrat mora obratovati. Z nudenjem subvencionirane študentske prehrane mora začeti 1. januarja oziroma prvi delovni dan v koledarskem letu, ki sledi koledarskemu letu, v katerem je odpiranje vlog. Ponudniku, ki z nudenjem študentske prehrane začne kasneje, se pogodba odpove. Izjemi sta višja sila (npr. izliv vode, požar) in renovacija lokala, če je ponudnik postal najemnik/upravljalec lokala 1. januarja. V primeru izjeme iz prejšnjega stavka mora z nudenjem subvencionirane študentske prehrane začeti najkasneje 1. marca oziroma prvi delovni dan v marcu v koledarskem letu, ki sledi koledarskemu letu, v katerem je odpiranje vlog. V nasprotnem primeru se pogodba odpove.
[bookmark: _Hlk168666813]3) Gostinski obrat, s katerim se ponudnik prijavlja, mora biti v njegovi lasti ali v najemu (velja tudi podnajem). Če je ponudnik najemnik ali podnajemnik gostinskega obrata mora: a) Priložiti kopijo najemne pogodbe ali pogodbe o podnajemu, ki mora biti veljavna najmanj na dan 1. januarja leta, ki sledi koledarskemu letu, v katerem je odpiranje vlog in iz katere mora biti razvidno, da je veljavna skozi celotno razpisno obdobje (najmanj do vključno 31. 12. 2028). b) Podpisati izjavo (izjava je del razpisne dokumentacije), da izpolnjuje ta pogoj. Če je ponudnik lastnik gostinskega obrata mora: izpolniti in podpisati izjavo o lastništvu, v kateri navede identifikacijski znak nepremičnine, ime katastrske občine in številko parcele (izjava je del razpisne dokumentacije). 
4) Zagotavljati mora študentske obroke vsaj pet dni v tednu ali celoten obratovalni čas[footnoteRef:1], vendar ne manj kot tri dni na teden.  [1:  V kolikor lokal obratuje manj kot 5 dni v tednu, mora zagotavljati študentsko prehrano vse dni obratovanja. To pomeni, če je lokal odprt 3 ali 4 dni na teden, mora študentsko prehrano ponujati 3 ali 4 dni na teden.  ] 

5) Zagotavljati mora študentske obroke vsaj štiri ure dnevno ali celoten obratovalni čas[footnoteRef:2].  [2:  Če lokal obratuje manj kot 4 ure na dan, mora ponujati študentsko prehrano celoten obratovalni čas.] 

6) Zagotavljati mora vsaj 10 različnih študentskih obrokov v tednu oziroma sorazmerni delež v primeru, da obratuje manj kot 5 dni na teden[footnoteRef:3]. [3:  Če lokal obratuje manj kot 5 dni na teden, mora v tem primeru zagotavljati dva različna študentska obroka na dan. Navedeno pomeni, da v primeru, ko lokal obratuje 3 ali 4 dni, mora zagotoviti 8 različnih študentskih obrokov na teden.] 

[bookmark: _Hlk169081637]7) Zagotavljati mora vsaj dva različna topla študentska obroka na dan[footnoteRef:4], od tega mora biti en topel študentski obrok na dan brezmesen[footnoteRef:5]. Topli študentski obrok se lahko v tednu ponovi večkrat.  [4:  Topel obrok je obrok, ki je termično obdelan (tj. kuhan, pečen itd.) in postrežen toplo. Običajno predstavlja glavni dnevni obrok. Pri študentskem obroku mora biti topla glavna jed in ne samo priloga.]  [5:  Brezmesni študentski obrok je vegetarijanski ali veganski.] 

8) Zagotavljati mora vsaj tri različne brezmesne obroke na teden oziroma sorazmerni delež[footnoteRef:6] različnih brezmesnih študentskih obrokov v primeru, ko nudi prehrano manj kot 5 dni na teden. [6:  Če lokal obratuje 3 ali 4 dni na teden, mora zagotavljati vsaj 2 različna brezmesna študentska obroka na teden. Sem se uvrščajo tako topli kot tudi hladni brezmesni študentski obroki.] 

[bookmark: _Hlk106010340]9) Najvišja dovoljena vrednost subvencioniranega študentskega obroka je 9,50 EUR. Postavi se ena cena, ki velja za vse študentske obroke.
10) Zagotavljati mora obroke po vrednosti, ki je določena v Pogodbi o zagotavljanju subvencionirane študentske prehrane.
11) Če za isti lokal vlogo vložita lastnik in najemnik lokala, ima ob veljavni najemni pogodbi prednost najemnik, vloga lastnika se zavrne.
12) Ponudniki, ki so izbrani, zagotavljajo študentsko prehrano do konca obdobja javnega razpisa. 
13) Ponudnik, ki je bil izbran na prvem odpiranju, se na drugo odpiranje istega javnega razpisa ne sme prijaviti z višjo ceno ob enakem obsegu, vsebini in kakovosti ponudbe, kot se je prijavil na prvem odpiranju.
14) Ponudnik, ki se prijavi na drugo odpiranje z istim lokalom, ki je bil izbran že na prvem odpiranju, mora v svoji vlogi predložiti odpoved pogodbe ponudnika, ki je bil za ta lokal izbran na prvem odpiranju. Odpoved pogodbe se mora glasiti najkasneje na dan 31. 12. 2027. 

Vloge, ki ne bodo izpolnjevale vstopnih pogojev javnega razpisa, bodo zavrnjene.

7.2  Posebni pogoji, ki jih morajo izpolnjevati ponudniki 

1) Študentski obrok je sestavljen najmanj iz glavne jedi ter dveh obveznih dodatnih hodov, od katerih je eden solata in drugi sadje.
2) Solata kot obvezni dodatni hod: solata se ponudi v za to namenjeni posodici in mora brez posodice tehtati najmanj 200 gramov (izjema je listnata solata, ki mora tehtati najmanj 100 gramov). 
 3) Sadje kot obvezni dodatni hod: sadje se lahko ponudi kot kos svežega sadja (jabolko, banana, drugo sveže sezonsko sadje itd.).
4) Kot tretji dodatni hod se ponudi juha, ki se nudi poleg dveh obveznih hodov (solata in sadje).
5) Upravičencu se morata ponuditi obvezna dodatna hoda (solata in sadje). Prav tako se mora upravičencu ponuditi tretji dodatni hod (juha), če se ponudnik v sklopu ponudbe k temu zaveže.
6) Ob vsakem študentskem obroku mora upravičencu zagotoviti najmanj dva dcl brezplačne pitne vode, mineralne vode ali nesladkanega čaja (izjema je dostava).
7) Če se nudi kot glavna jed »obogatena solata ali enolončnica« se prvi in drugi hod ustrezno prilagodita (sveže sadje, solata iz svežega sadja, dušeno sadje - čežana, nesladkan kompot, juha). Sveže sadje, sadna solata, dušeno sadje ali nesladkan kompot se ponudi kot samostojni hod in mora tehtati najmanj 150 gramov. Sadne kupe in podobne sladke izpeljanke niso dovoljene.
8) Solata kot glavna jed: Solata mora poleg zelenjave vsebovati tudi beljakovinsko živilo v zadostni količini (od 100 do 120 gramov), kot npr. solata s piščancem, tunina solata, solata s sirom, jajci, stročnicami, tofujem. Sestavljena mora biti iz najmanj treh različnih vrst zelenjave, lahko pa se ji dodajo tudi sadje, semena, oreški. Najmanj ena vrsta zelenjave v solati mora biti sveža, ostale so lahko kuhane, fermentirane (npr. kislo zelje/repa) ali konzervirane (npr. vložena paprika, kisle kumare). Krompirjeva, francoska, testeninska in druge podobne solate z industrijsko pripravljenimi prelivi se ne štejejo za solato.
9) Solate kot glavne jedi ne smejo predstavljati več kot polovice vseh obrokov.
[bookmark: _Hlk168666934]10) Sendvič in njegove izpeljanke (sendviči, toasti, topli kruhki itd.), burek/pita oziroma zavitek iz vlečenega/listnatega/drugega testa, ki vsebuje mesni ali brezmesni nadev, se nudijo samo kot dodatna ponudba. Navedeno pomeni, da se ne upoštevajo pri nobenem merilu. Ponudnik mora izpolnjevati vstopne in posebne pogoje javnega razpisa in imeti zadostno število točk. Ponudnik mora pri tem zagotavljati obvezna dodatna hoda (solata in sadje), prav tako pa mora zagotavljati tretji dodatni hod (juha), če se v sklopu ponudbe k temu zaveže.
11) Če se nudi sendvič ali pa burek/pita oziroma zavitek iz vlečenega/listnatega/drugega testa, ki vsebuje mesni ali brezmesni nadev, kot dodatna ponudba, mora zraven obvezno ponujati min. 250 gramov navadnega jogurta ali kefirja. V primeru, da se nudi veganska oz. brezmesna različica sendviča, bureka/pite oz. zavitka iz vlečenega/listnatega/drugega testa, ki vsebuje mesni ali brezmesni nadev, je prav tako obvezno nuditi min. 250 gramov ustreznega rastlinskega fermentiranega izdelka, ki je primerljiv mlečnemu navadnemu jogurtu oz. alternativo navadnemu kefirju.
12) Če se nudi sendvič kot dodatna ponudba (skupna (neto) teža sendviča 300-400 gramov, dolžina min. 20 cm). Vsebovati mora svežo in/ali fermentirano zelenjavo (npr. solata, paradižnik, paprika, kumare itd.) v količini 50 gramov. Beljakovinsko živilo se mora zagotavljati v zadostni količini (od 100 do 120 gramov) – v primeru mesne različice mora vsebovati vidno strukturo mesa (npr. pršut, šunka, piščančje prsi, pečeno/kuhano meso itd.). V primeru brezmesne različice pa mora vsebovati ustrezno zamenjavo za mesni izdelek, prav tako v zadostni količini (od 100 do 120 gramov) – npr. v primeru vegetarijanske različice (jajca in/ali sir) ter v primeru veganske različice ustrezen izdelek iz stročnic (tofu, seitan itd.).
13) Če se nudi pica, mora imeti posamezna pica premer vsaj 27 cm oz. površino 572 cm2. 
14) Če se nudi samopostrežni solatni bar, mora ta vsebovati najmanj šest različnih vrst zelenjave, s katerimi si lahko upravičenec sam pripravi solato (krompirjeva, francoska, testeninska in druge podobne solate z industrijsko pripravljenimi prelivi se ne štejejo za zelenjavo). Najmanj tri različne vrste zelenjave v solatnem baru morajo biti sveže, ostale so lahko kuhane, fermentirane (npr. kislo zelje/repa) ali konzervirane (npr. vložena paprika, kisle kumare). Pri vsakem študentskem obroku upravičencu pripada 200 gramov (izjema je listnata solata, ki mora tehtati najmanj 100 gramov brez posodice). Upravičencu mora ponuditi solato iz solatnega bara ob vsakem študentskem obroku, če se ponudnik v sklopu ponudbe k temu zaveže.
15) Jajca, jajca s šunko/slanino, shake, smoothie, kosmiči/musliji/granola, rogljički, krofi, razni sladki zavitki/žepki iz listnatega testa s sladkim polnilom, sladki/sadni jogurti, sladki/sadni rastlinski fermentirani izdelki, sladice, palačinke s sladkimi nadevi, carski praženec, cmoki/štruklji z marmelado, sadne kupe in ostale podobne izpeljanke sladkih jedi se ne štejejo kot glavna jed ali kot hod.
16) Različen obrok pomeni, da se med obroki razlikuje glavna jed in ne zgolj priloga, količina, če je eden od obrokov sestavljen po načelu pol-pol ali če gre le za drugačno obliko jedi. Primer: dunajski zrezek s pečenim krompirjem in dunajski zrezek z rižem nista dva različna obroka, pica margarita in pica margarita z jajcem/tatarsko omako/ali drugim dodatkom tudi ne, špageti ali svedri, navadna ali prepognjena pica (Calzone) ali pica žepek ali drugačno poimenovanje jedi (primeri: peresniki s tuno, tuna s peresniki; rižota s piščancem, piščanec z rižoto), se prav tako ne štejejo kot različni obroki.
17) Če nudi dostavo, jo mora zagotavljati tudi v primeru naročila samo enega obroka.
18) Če nudi dostavo, jo mora zagotavljati najmanj na območju kraja, kjer je izbran. Študentske obroke mora dostavljati do vrat, če je to fizično mogoče. Če nudi študentske obroke brez glutena, navedene v točki 7.2 21) tega javnega razpisa, mora tudi pri dostavi upoštevati nujni higienski režim in preprečiti možnost navzkrižne kontaminacije.
19) Celotno razpisno obdobje mora imeti zaposleno vsaj eno osebo za polni delovni čas, kar ne velja za ponudnika, ki je vključen v obvezna socialna zavarovanja s polnim delovnim časom na podlagi registrirane dejavnosti samostojnega podjetnika posameznika. Ministrstvo lahko kadar koli med razpisnim obdobjem zahteva predložitev dokazila za ta pogoj.
20) Celotno razpisno obdobje mora imeti na spletni strani www.studentska-prehrana.si in na vidnem mestu v lokalu, na voljo objavljen tedenski jedilnik subvencionirane študentske prehrane, iz katerega morajo biti razvidni vsi obroki, ki jih upravičenec lahko koristi.
[bookmark: _Hlk227153087][bookmark: _Hlk227152788]21) Če nudi dietne obroke brez glutena, mora ustreznost takih obrokov izkazovati z ustreznim veljavnim negativnim izvidom akreditirane preiskave na gluten, ki ni starejši od šestih mesecev. Na podlagi priloženega ustreznega veljavnega negativnega izvida ponudnik prejme točke. Takšne obroke mora nuditi celotno razpisno obdobje in imeti ves čas razpisnega obdobja tudi ustrezen veljaven certifikat, ki se nanaša na ponujene obroke. Vsak dan se ponuja minimalno en brezglutenski obrok, lahko pa jih nudi več. Ponudnik izpolni izjavo (izjava je del razpisne dokumentacije), da izpolnjuje ta pogoj. Če ponudniku certifikat tekom javnega razpisa poteče, je ponudnik v takem primeru dolžan na Ministrstvo poslati nov veljaven certifikat. Ministrstvo lahko v času razpisnega obdobja kadar koli preveri veljavnost certifikata. Če ponudniku certifikat tekom javnega razpisa poteče, ponudnik pa si pravočasno ne pridobi novega, se njegovo vlogo ponovno točkuje ter se mu v primeru neizpolnjevanja pogojev javnega razpisa (tj. zadostnega števila točk), odpove pogodba.
22) Če nudi dietne obroke brez glutena, mora v solatnem baru preprečiti kontaminacijo z glutenskimi sestavinami ali dietno solato postreči neposredno iz kuhinje.
[bookmark: _Hlk227152868][bookmark: _Hlk227148001]23) Če nudi vsaj 15 % živil, pridelanih na ekološki način, mora to izkazovati z ustreznim veljavnim certifikatom. Takšna živila mora nuditi celotno razpisno obdobje in imeti ves čas razpisnega obdobja tudi ustrezen veljaven certifikat. Če ponudnik ni proizvajalec ekoloških živil, mora priložiti dva ustrezna veljavna certifikata; enega od proizvajalca ekoloških živil in drugega, ki se glasi nanj kot ponudnika teh živil. Oba certifikata morata biti veljavna celotno razpisno obdobje. Če pa je ponudnik tudi proizvajalec ekoloških živil, priloži le en veljaven certifikat, saj le-ta dokazuje oboje. Na podlagi priloženega ustreznega veljavnega certifikata oziroma certifikatov ponudnik prejme točke. Ponudnik izpolni izjavo (izjava je del razpisne dokumentacije), da izpolnjuje ta pogoj. Če ponudniku certifikat tekom javnega razpisa poteče, je ponudnik v takem primeru dolžan na Ministrstvo poslati nov veljaven certifikat. Ministrstvo lahko v času razpisnega obdobja kadar koli preveri veljavnost certifikata/-ov. Če ponudniku certifikat tekom javnega razpisa poteče, ponudnik pa si pravočasno ne pridobi novega, se njegovo vlogo ponovno točkuje ter se mu v primeru neizpolnjevanja pogojev javnega razpisa (tj. zadostnega števila točk), odpove pogodba.
[bookmark: _Hlk227147946][bookmark: _Hlk222736937][bookmark: _Hlk227147545]24) Če ima podeljen simbol Prava izbira, mora to izkazovati z ustreznim potrdilom Nacionalnega inštituta za javno zdravje (NIJZ). Iz potrdila mora biti razvidno, na kateri lokal in na katere obroke se potrdilo nanaša. Na podlagi priloženega ustreznega potrdila ponudnik prejme točke. Ponudnik izpolni izjavo (izjava je del razpisne dokumentacije), da izpolnjuje ta pogoj. Takšne obroke mora nuditi skozi celotno razpisno obdobje in mora vsak dan ponujati vsaj enega od njih. Čez cel teden pa mora ponujati vse obroke, za katere je prejel simbol Prava izbira, obroki pa so si lahko med dnevi različni. Če se ugotovi, da obrokov, za katere je prejel simbol Prava izbira in tudi točke, ne ponuja v skladu z razpisnimi pogoji, se ponudnika ponovno točkuje ter se mu v primeru neizpolnjevanja pogojev javnega razpisa (tj. zadostnega števila točk), odpove pogodba.
25) Če se ponudnik prijavi tako z lokalom kot tudi z dostavo, mora izpolniti prijavni obrazec posebej za lokal in posebej za dostavo. Če se ponudnik prijavi z več lokali ali z več dostavami, mora izpolniti prijavni obrazec za vsak lokal oziroma vsako dostavo posebej.

8. MERILA IN OCENJEVANJE PONUDNIKOV 

Prejete vloge bo pregledala in ocenila strokovna komisija (v nadaljnjem besedilu: komisija), ki jo je imenoval minister za gospodarstvo, delo in šport. Ponudniki morajo v svoji vlogi izpolnjevati vstopne pogoje in posebne pogoje javnega razpisa, ki so navedeni pod točko 7 tega javnega razpisa (točki 7.1 in 7.2). Vloge bodo ocenjene na podlagi naslednjih meril:

1. Kakovost ponudbe študentskih obrokov (do 50 točk).
2. Dodatni dnevi nudenja študentskih obrokov (do 5 točk).
3. Vrednost študentskega obroka (do 20 točk).
4. Možnost prehranjevanja brez arhitekturnih ovir (do 5 točk).
5. Lokacija nudenja ponudbe (do 10 točk).
6. Jedilnica in sedišča (do 10 točk).

Pri ponudnikih, ki nudijo dostavo, se ne upošteva naslednjih meril:
· Merilo št. 1 KAKOVOST PONUDBE ŠTUDENTSKIH OBROKOV (Nudenje samopostrežnega solatnega bara v skladu s točko 7.2 14) tega javnega razpisa) (do 5 točk));
· Merilo št. 4 MOŽNOST PREHRANJEVANJA BREZ ARHITEKTURNIH OVIR (do 5 točk);
· Merilo št. 5 LOKACIJA NUDENJA PONUDBE (do 10 točk);
· Merilo št. 6 JEDILNICA IN SEDIŠČA (do 10 točk).

Merila in ocenjevanje vlog ponudnikov so podrobneje obrazložena v točki 3.3. NAVODILA ZA IZPOLNJEVANJE PONUDBE razpisne dokumentacije.

Ocenjevanje po merilih je razvidno iz točke 3.4. TABELA OCENJEVANJA PONUDBE razpisne dokumentacije. Ocenjevalni list je namenjen komisiji. Ponudnikom služi kot seznanitev s točkovanjem posameznih meril in se ne izpolnjuje in ne prilaga k vlogi.

8.1 Merila in možno število točk za ponudnike, ki se prijavijo z lokalom/-i

	Točka
	Merilo
	Največje možno število točk

	
1
	KAKOVOST PONUDBE ŠTUDENTSKIH OBROKOV
	Do 50 točk

	
	Število različnih študentskih obrokov na teden (več kot 10 različnih študentskih obrokov na teden).
	0 ali 10

	
	Število različnih brezmesnih študentskih obrokov na teden (več kot trije različni brezmesni študentski obroki na teden).
	0 ali 10

	
	Število različnih toplih študentskih obrokov na teden (več kot pet različnih toplih študentskih obrokov na teden).
	0 ali 10

	
	Nudenje tretjega dodatnega hoda v skladu s točko 7.2 4) javnega razpisa.
	0 ali 5

	
	Nudenje samopostrežnega solatnega bara v skladu s točko 7.2 14) javnega razpisa.
	0 ali 5

	
	Nudenje brezglutenskih obrokov v skladu s točko 7.2 21) javnega razpisa.
	0 ali 3

	
	Nudenje ekoloških živil v skladu s točko 7.2 23) javnega razpisa.
	0 ali 3

	
	Nudenje študentskih obrokov, za katere je podeljen simbol Prava izbira, ki ga podeli NIJZ, v skladu s točko 7.2 24) javnega razpisa.
	0 ali 4


	
2
	DODATNI DNEVI NUDENJA ŠTUDENTSKIH OBROKOV
	Do 5 točk

	
	Nudenje študentskih obrokov 6 dni/teden in vsaj 4 ure/dan
	0 ali 3

	
	Nudenje študentskih obrokov 7 dni/teden in vsaj 4 ure/dan
	0 ali 5

	




3
	VREDNOST ŠTUDENTSKEGA OBROKA
	Do 20 točk

	
	Celotna vrednost študentskega obroka, vključno s subvencijo. Pri tem je treba upoštevati, da znaša najvišja cena študentskega obroka 9,50 EUR (subvencija + doplačilo upravičenca).

Postavi se zgolj ena cena, ki velja za vse študentske obroke.

Podrobno točkovanje je razvidno iz razpisne dokumentacije, in sicer je navedeno v točki 3.4. TABELA OCENJEVANJA PONUDBE.
	



Od 6 do 20

	
4
	MOŽNOST PREHRANJEVANJA BREZ ARHITEKTURNIH OVIR
	5 točk

	
	Možnost prehranjevanja brez arhitekturnih ovir (dostop v lokal in v toaleto, prilagojeno za invalide).
	0 ali 5

	
5
	LOKACIJA NUDENJA PONUDBE
	10 točk

	
	Lokal se nahaja v zgradbi, kjer se izvaja študijski proces oz. kjer je študentski/dijaški dom.
	
0 ali 10

	

6
	JEDILNICA IN SEDIŠČA
	10 točk

	
	Lokal ima jedilnico s sedišči, pri čemer se pogodbe oziroma dogovora z drugim lokalom ne upošteva, in ima stranišče za goste.
	
0 ali 10

	Največje število možnih točk za lokal
	100



Največje možno število točk za lokal je 100. Izbrani bodo ponudniki, ki bodo s prijavljenim lokalom dosegli vsaj 40 točk.

8.2 Merila in možno število točk za ponudnike, ki se prijavijo z dostavo/-ami

	Točka
	Merilo
	Največje možno število točk

	







1
	KAKOVOST PONUDBE ŠTUDENTSKIH OBROKOV
	Do 45 točk

	
	Število različnih študentskih obrokov na teden (več kot 10 različnih študentskih obrokov na teden).
	0 ali 10


	
	Število različnih brezmesnih študentskih obrokov na teden (več kot trije različni brezmesni študentski obroki na teden).
	0 ali 10

	
	Število različnih toplih študentskih obrokov na teden (več kot pet različnih toplih študentskih obrokov na teden).
	0 ali 10

	
	Nudenje tretjega dodatnega hoda v skladu s točko 7.2 4) javnega razpisa.
	0 ali 5

	
	Nudenje brezglutenskih obrokov v skladu s točko 7.2 21) javnega razpisa.
	0 ali 3

	
	Nudenje ekoloških živil v skladu s točko 7.2 23) javnega razpisa.
	0 ali 3

	
	Nudenje študentskih obrokov, za katere je podeljen simbol Prava izbira, ki ga podeli NIJZ, v skladu s točko 7.2 24) javnega razpisa.
	
0 ali 4


	
2
	DODATNI DNEVI NUDENJA ŠTUDENTSKIH OBROKOV
	Do 5 točk

	
	Nudenje študentskih obrokov 6 dni/teden in vsaj 4 ure/dan
	0 ali 3

	
	Nudenje študentskih obrokov 7 dni/teden in vsaj 4 ure/dan
	0 ali 5

	




3
	VREDNOST ŠTUDENTSKEGA OBROKA
	Do 20 točk

	
	Celotna vrednost študentskega obroka, vključno s subvencijo. Pri tem je treba upoštevati, da znaša najvišja cena študentskega obroka 9,50 EUR (subvencija + doplačilo upravičenca).

Postavi se zgolj ena cena, ki velja za vse študentske obroke.
Dostava se upravičencu lahko zaračuna do maksimalne višine 2,00 EUR za posamezno dostavo[footnoteRef:7]. Embalaža se upravičencu ne sme dodatno zaračunati. [7:  Navedeno pomeni, da v primeru enega naročila ob unovčitvi več subvencij hkrati na eni lokaciji, se zaračuna dostava samo enkrat.] 


Podrobno točkovanje je razvidno iz razpisne dokumentacije, in sicer je navedeno v točki 3.4. TABELA OCENJEVANJA PONUDBE.
	





Od 6 do 20

	Največje število možnih točk za dostavo
	70



Maksimalno število točk za dostavo je 70. Izbrani bodo ponudniki, ki bodo s prijavljeno dostavo dosegli vsaj 28 točk.

9. POPOLNA VLOGA MORA VSEBOVATI 
[bookmark: _Hlk106010005]
Vloga ponudnika mora izpolnjevati vse pogoje javnega razpisa. Izpolnjevanje pogojev mora izhajati iz vsebine celotne vloge. 

Obrazci se nahajajo v razpisni dokumentaciji točka 4. PRIJAVNI OBRAZEC ZA PONUDNIKE. Vse izjave se nahajajo v razpisni dokumentaciji točka 5. IZJAVE IN DOKAZILA ZA PONUDNIKE.

Vloga mora vsebovati dva enaka izvoda (original in kopijo) prijavnih obrazcev za ponudnike, ki morajo biti izpolnjeni, podpisani, datirani in ožigosani. 

Prav tako mora vloga vsebovati izpolnjene, podpisane, datirane in ožigosane izjave, ki jim morajo biti priložena vsa potrebna dokazila (če se za izpolnjevanje določenega pogoja zahteva dokazovanje z določenimi dokumenti, potrdili oziroma certifikati, mora ponudnik k vlogi priložiti ustrezen veljaven dokument, potrdilo oziroma certifikat).

Ponudnik mora za vsak prijavljen lokal oziroma dostavo izpolniti svoj obrazec ponudbe. 

Če ponudnik posluje z žigom, je le-ta obvezen povsod, kjer je to predvideno (»MP – Mesto pečata«). Če z njim ne posluje, na mesto, določeno za žig, navede: »Ne poslujemo z žigom«.

Ponudnik izpolni:

4. PRIJAVNI OBRAZEC ZA PONUDNIKE

4.1 OSNOVNI PODATKI (Ovoj št. 1)
4.1.1 Osnovni podatki o ponudniku
4.1.2 Osnovni podatki o lokalu ali dostavi
4.2 OBRAZEC PONUDBE ZA LOKAL (Ovoj št. 2)
4.3 OBRAZEC PONUDBE ZA DOSTAVO (Ovoj št. 3)

5. IZJAVE IN DOKAZILA ZA PONUDNIKE (Ovoj št. 4)

Izjava 5.1 Izjava ponudnika
Izjava 5.2 Lastništvo/najem/podnajem gostinskega obrata
Izjava 5.3 Brezglutenski obroki
Izjava 5.4 Ekološka živila
Izjava 5.5 Simbol Prava izbira
Izjava 5.6 Lokacija nudenja ponudbe
Izjava 5.7 Jedilnica in sedišča
Izjava 5.8 Priprava študentskih obrokov

Obrazcev ni dovoljeno spreminjati ne po vsebini ne po obliki. Če se ponudnik prijavi z več kot petimi lokali ali dostavami, obrazce ustrezno razmnoži.

10. PREDLOŽITEV VLOG

Ponudnik mora svojo vlogo na javni razpis oddati: 

· osebno v vložišču Ministrstva na naslovu: Ministrstvo za gospodarstvo, delo in šport, Kotnikova ulica 5, 1000 Ljubljana. Šteje se, da je vloga pravočasna, če je oddana v vložišču v roku iz točke 11 tega javnega razpisa.
· priporočeno po pošti na zgoraj navedeni naslov. Če se vloga pošlje priporočeno po pošti, šteje za pravočasno, če je oddana na pošto v roku iz točke 11 tega javnega razpisa.

Vloga mora biti v zapečateni ovojnici, na zunanji strani ovojnice pa mora biti nalepljen izpolnjen »Obrazec za oddajo vloge«, ki je sestavni del razpisne dokumentacije, točka 3.1. OPREMA OVOJNICE – OBRAZEC ZA ODDAJO VLOGE. 

Vlog, katerih ovojnice ne bodo opremljene z izpolnjenim »Obrazcem za oddajo vloge« (razpisna dokumentacija, točka 3.1. OPREMA OVOJNICE – OBRAZEC ZA ODDAJO VLOGE), komisija ne bo obravnavala in bodo vrnjene ponudniku.
[bookmark: _Hlk106010211]
Vloga mora biti oddana v fizični obliki in v slovenskem jeziku v skladu z določili tega javnega razpisa, razpisne dokumentacije in navodili na obrazcih, ki so del razpisne dokumentacije. Vrednosti predmeta javnega razpisa v ponudbi morajo biti navedene v evrih. Vloga mora vsebovati vse zahtevane izpolnjene obvezne obrazce, izjave, priloge in podatke, določene v razpisni dokumentaciji.

Stroški priprave vloge in oddaje vloge na predmetni javni razpis bremenijo ponudnika. 

Ponudnik je do izdaje sklepa o izidu javnega razpisa dolžan nemudoma, najpozneje pa v roku 7 dni od spremembe, elektronsko na gp.mgds@gov.si obvestiti Ministrstvo o vsaki spremembi svojih kontaktnih podatkov, ki so bili navedeni v prijavi na javni razpis. To vključuje:
· spremembo sedeža ali poštnega naslova,
· spremembo elektronske pošte (e-mail),
· spremembo kontaktne telefonske številke,
· spremembo pooblaščene kontaktne osebe in njenih podatkov.

V primeru dvoma glede izpolnjevanja pogojev, lahko Ministrstvo ali komisija zahteva dodatna pojasnila ali dokazila, ki potrjujejo navedbe v vlogi. Če ponudnik tega ne stori v postavljenem roku, ki je naveden v pozivu, bo odločeno na podlagi podatkov iz vloge. Navedeno pomeni, da si Ministrstvo oziroma komisija pridržuje diskrecijsko pravico, da ob upoštevanju navedb in predloženih dokazil k vlogi, na podlagi strokovne presoje, samostojno odloči o utemeljenosti vloge.

Oddaja vloge pomeni, da se ponudnik strinja s pogoji javnega razpisa in merili za ocenjevanje.

Objavljeni bodo osnovni podatki o določenih vsebinah v skladu z Zakonom o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15 in 7/18, 141/22 in 40/25 – ZinfV-1) in Zakonom o varstvu osebnih podatkov (ZVOP-2) (Uradni list RS, št. 163/22, 40/25 – ZinfV-1 IN 10/26 – ZP-1L). Vsi podatki iz vloge, ki jih komisija odpre, so informacije javnega značaja, razen tistih, ki jih ponudniki posebej označijo kot poslovno skrivnost. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Podatke, navedene v vlogi, ki niso označeni kot del poslovne skrivnosti, lahko Ministrstvo in drugi organi, ki so vključeni v spremljanje izvajanja, upravljanja, nadzora in revizije javnega razpisa, uporabijo za evidence, sezname, analize oz. informacijo javnega značaja. Izbrani ponudniki se s predložitvijo vloge na javni razpis strinjajo z javno objavo podatkov o višini izplačanih subvencij.

11. ROK ZA ODDAJO IN ODPIRANJE VLOG

Prvo odpiranje vlog 
Rok za oddajo vlog: 11. 9. 2026. 
Šteje se, da je vloga pravočasna:
- če je zadnji dan roka, oddana na pošto kot priporočena pošiljka, na naslov Ministrstvo za gospodarstvo, delo in šport, Kotnikova ulica 5, 1000 Ljubljana.
- če je zadnji dan roka, oddana v vložišču Ministrstva za gospodarstvo, delo in šport, Kotnikova ulica 5, 1000 Ljubljana.

Drugo odpiranje vlog 
Rok za oddajo vlog: od 1. 7. 2027 do 7. 9. 2027.
Šteje se, da je vloga pravočasna:
- če je zadnji dan roka, oddana na pošto kot priporočena pošiljka, na naslov Ministrstvo za gospodarstvo, delo in šport, Kotnikova ulica 5, Ljubljana.
- če je zadnji dan roka, oddana v vložišču Ministrstva za gospodarstvo, delo in šport, Kotnikova ulica 5, 1000 Ljubljana.

Vloge, ki bodo prispele po tem roku, se štejejo kot prepozne in jih komisija ne bo obravnavala ter bodo vrnjene ponudniku.

Zaradi pričakovanega velikega števila vlog odpiranji vlog nista javni. Odpiranji vlog bosta izvedeni najkasneje v 8. delovnih dneh po datumu za prejem vlog in bosta izvedeni v prostorih Ministrstva.

12. DOPOLNITEV VLOG

Komisija bo v roku 8 dni od zaključka odpiranja vlog pisno pozvala na dopolnitev tiste ponudnike, katerih vloge niso bile popolne. Če ponudnik vloge ne bo dopolnil v zahtevanem roku, bo komisija vlogo zavrgla.

Morebitna pojasnila in dopolnitve k vlogam so dovoljeni izključno na poziv oziroma zahtevo Ministrstva oziroma komisije. Dovoljena so le taka pojasnila k vlogam, s katerimi se pojasnijo manjša odstopanja od zahtev javnega razpisa. 

13. IZDAJA SKLEPOV O IZIDU JAVNEGA RAZPISA IN SKLENITEV POGODB

Minister, pristojen za gospodarstvo, delo in šport, ali od njega pooblaščena oseba bo izdal sklepe o izidu javnega razpisa najkasneje v roku 80 dni od dneva zaključka odpiranja vlog.

[bookmark: _Hlk226975354]Izbrani ponudniki bodo po izdaji sklepov o izboru, s strani izvajalcev oziroma pristojne študentske organizacije pozvani k podpisu pogodb. Izbrani ponudnik se mora odzvati na poziv izvajalca k sklenitvi pogodbe v roku 8 dni od prejema poziva, v nasprotnem primeru se šteje, da je prijavitelj umaknil svojo vlogo. Z izbranimi ponudniki bo izvajalec sklenil pogodbe o zagotavljanju subvencionirane študentske prehrane in pogodbe o izvajanju subvencionirane študentske prehrane. Pravice in obveznosti ponudnika se podrobno opredelijo v Pogodbi o zagotavljanju subvencionirane študentske prehrane za leti 2027 in 2028, ki jo ponudnik sklene z izvajalcem – pristojno študentsko organizacijo univerze in jo odobri Ministrstvo.

Ponudnik lahko vloži na Ministrstvo pritožbo v roku 8 dni od prejema sklepa. Pritožnik mora natančno opredeliti razloge, zaradi katerih je pritožba vložena. Predmet pritožbe ne morejo biti postavljena merila za ocenjevanje vlog. Vložena pritožba ne zadrži podpisa pogodb z izbranimi ponudniki.

Rezultati javnega razpisa so informacije javnega značaja, izbrani ponudniki bodo objavljeni na spletni strani Ministrstva in izvajalca.

14. VPRAŠANJA IN DODATNE INFORMACIJE O JAVNEM RAZPISU

Morebitna vprašanja lahko ponudniki pošljejo pisno na elektronski naslov gp.mgds@gov.si s pripisom »Javni razpis za izbiro ponudnikov subvencionirane študentske prehrane za leti 2027 in 2028«, najkasneje sedem dni pred koncem roka za oddajo vlog. 

Odgovori na pisna vprašanja bodo objavljeni najkasneje tri delovne dni pred iztekom posameznega roka za oddajo vlog, in sicer na spletni strani Ministrstva: https://www.gov.si/drzavni-organi/ministrstva/ministrstvo-za-gospodarstvo-delo-in-sport/javne-objave/.

Vprašanja in odgovori se štejejo kot del razpisne dokumentacije. 

Ker bodo vprašanja in odgovori javno objavljeni, morajo ponudniki pri postavljanju vprašanj paziti, da v njih ne razkrivajo osebnih podatkov, poslovnih skrivnosti ali drugih podatkov, ki ne smejo biti javno objavljeni.

Dodatne informacije se dobijo na:
· Ministrstvo za gospodarstvo, delo in šport, Kotnikova ulica 5, 1000 Ljubljana, tel. 01/ 369 76 04 ali tel. 01/ 369 75 78, vsak delovni dan od 9. do 11. ure;
· Študentska organizacija Univerze v Ljubljani, Pivovarniška 6, 1000 Ljubljana, pisarna študentska prehrana, tel. 01/438-02-20 ali tel. 01/438-02-11, vsak delovni dan od 11. do 12. ure;
· Študentska organizacija Univerze v Mariboru, Gosposvetska cesta 83, 2000 Maribor, tel. 02/228-56-00, vsak delovni dan od 9. do 11. ure; 
· Študentska organizacija Univerze na Primorskem, Čevljarska ulica 27, 6000 Koper, tel. 031 452 000, vsak delovni dan od 10. do 12. ure.

15. PRIJAVNI OBRAZCI IN ZAHTEVANE LISTINE	

· [bookmark: _Hlk96009191]Razpisna dokumentacija je ponudnikom na voljo od dneva objave javnega razpisa na spletni strani Ministrstva, na naslovu: https://www.gov.si/drzavni-organi/ministrstva/ministrstvo-za-gospodarstvo-delo-in-sport/javne-objave/;
· Študentske organizacije Univerze v Ljubljani, na naslovu: http://www.sou-lj.si;
· Študentske organizacije Univerze v Mariboru, na naslovu: http://www.soum.si;
· Študentske organizacije Univerze na Primorskem, na naslovu: http://www.soup.si.

                                                                              Ministrstvo za gospodarstvo, delo in šport

